Caroline Mart
D'Caroline Mart, gebuer den 10. Oktober 1960 zu Lëtzebuerg, ass eng lëtzebuergesch Journalistin.

Si ass zanter dem September 2007 stellvertriedend Chefredaktesch vun RTL Télé Lëtzebuerg.

D'Caroline Mart schafft zanter 1985 bei RTL a war noeneen, Journaliste-Presentatrice um Radio an dunn op der Tëlee, Responsabel fir d'Kultur a Chef fir d'Informatioun.

Si moderéiert all 14 Deeg d'Televisiounsemissioun Kloertext, eng Talkshow iwwer gesellschaftlech Theemen an och soss alt politesch Table rondë mat Invitéen am Studio.

Si ass d'Duechter vum DP-Politiker Marcel Mart.

Gielchen 

 Chevalier vum Ordre de Mérite du Grand-Duché de Luxembourg (Promotioun 2016)

Um Spaweck 

 De Promi-Spot - Mam Caroline Mart op RTL-Play, 2022

Gebuer 1960
Lëtzebuergesch Journalisten
Televisiounsmoderateuren
Chevalier de l'Ordre de Mérite du Grand-Duché de Luxembourg